Diari Oficial de la Generalitat Valenciana


Sumari del DOGV 3791, del 12-07-2000 (2000/5507)

Notificació de la proposta de resolució de l'expedient sancionador núm. 1.023/1996.
-----------------------------------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5507


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de l'expedient sancionador núm. 1.023/1996. [2000/X5507]
  
No havent pogut notificar al domicili conegut per aquesta administració la proposta de Resolució de l'instructor de l'expedient sancionador número 1.023/1996, de data 20 d'octubre de 1999, per la qual es proposa declarar el senyor Emgels Kurth responsable d'infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra el senyor Emgels Kurth i el senyor Juan Martí Redondo, per realització d'obres en zona de servitud de trànsit i protecció sense autorització administrativa.
  
De conformitat amb allò que s'ha disposat en l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule la present proposta de resolució que base en els fets següents:
  
1. Amb data 14 de març de 1997, tingué entrada en aquest servei l'expedient de trasllat de denúncia, amb l'informe del Servei de Costes en què s'indica que les obres consisteixen en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 de gelosia, entre les fites M-32 i M-33, del terme municipal de Vinaròs; que les dites obres es troben a la zona de servitud de trànsit i protecció; que no es té autorització administrativa per a la realització de les dites obres.
  
2. Amb data 24 de juliol de 1999, es notificà la resolució del director general d'Obres Públiques, per la qual s'acordava la instrucció d'expedient sancionador, per realització d'obres descrites, a la zona de servitud de trànsit i protecció sense autorització administrativa. Amb aquesta mateixa data es notificà igualment el plec de càrrecs.
  
3. Pel senyor Emgels Kurth i el senyor Juan Martí Redondo no s'han formulat al·legacions.
  
De conformitat amb allò que s'ha actuat en el procediment es declaren fets provats els següents:
  
1. Que entre les fites M-32 i M-33 del terme municipal de Vinaròs (Castelló), s'han realitzat obres consistents en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 centímetres de gelosia.
  
2. Que les obres es troben en zona afectada per la zona de servitud de trànsit i protecció, i s'estima que el 91% de l'obra recau a la zona de servitud de trànsit i 9% en la resta de servitud de protecció.
  
3. Que no es té autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats d'infracció greu tipificat en l'article 175.2.e) del Reglament de Costes.
  
Per a la indicada infracció es proposa una sanció de 117.262 PTA (704,76 euros), segons allò disposat en l'article 183.b del reglament per a l'execució de la Llei de Costes.
  
En la seua conseqüència aquest instructor proposa:
  
Primer. Declarar el senyor Emgels Kurth i el senyor Juan Martí Redondo responsables en concepte d'autors de la infracció de la Llei de Costes consistent en augment d'alçària d'uns paretons laterals. El mur inicial constava d'una alçària de 40 centímetres i estava executat en formigó i el recreixement consta de 65 centímetres de formigó i 20 centímetres de gelosia entre les fites M-32 i M-33, del terme municipal de Vinaròs (Castelló), a la zona de servitud de trànsit i protecció sense autorització administrativa.
  
Segon. Imposar solidàriament al senyor Emgels Kurth i al senyor Juan Martí Redondo una sanció consistent en una multa de 117.262 PTA. (704,76 euros)
  
Tercer. Ordenar al senyor Emgels Kurth i al senyor Juan Martí Redondo la restitució de les coses i la reposició al seu anterior estat, mitjançant la demolició d'allò il·legalment construït, de conformitat amb allò establit en l'article 179 del Reglament de Costes.
  
Quart. Donar trasllat de la resolució que es dicte al Servei de Costes a l'efecte de la vigilància del compliment d'allò disposat en el punt precedent.
  
València, 20 d'octubre de 1999.- L'instructor de l'expedient: José Luis Martínez Zahonero».